Bejaarde in hospitaal ná plaasaanval | Maroela Media
Foto bloot ter illustrasie. (Argieffoto: Maroela Media)
'n Bejaarde vrou (73) is ernstig beseer nadat 'n onbekende aantal aanvallers omstreeks 03:00 Woensdagoggend op 'n plaas tussen Rustenburg en Swartruggens in Noordwes toegeslaan het.
Volgens lt.kol. Amanda Funani, polisiewoordvoerder, sterk die vrou se eggenoot, 'n bejaarde boer (75), tans by die huis aan terwyl die vrou in die hospitaal behandel word.
Die aard en omvang van hul beserings is nie in dié stadium bekend nie.
Luidens inligting wat AfriForum op sy veiligheidsgroepe ontvang het, het die aanvallers toegang tot die huis verkry deur die diefwering af te breek.
Die slagoffers is na bewering met 'n pyp aangerand en gedwing om hul kluis oop te sluit.
Maroela Media sal meer inligting bekendmaak sodra dit ontvang word.
Funani sê verskeie vuurwapens, waaronder twee gewere, twee rewolwers en 'n pistool, is tydens die voorval gebuit. Die aanvallers het ook televisiestelle en geld gesteel en in die egpaar se Kia Sportage gevlug.
"Die voertuig is later in Boitekong [sowat 8 km noord van Rustenburg] opgespoor. Niemand is tot dusver in hegtenis geneem nie en die polisie ondersoek 'n saak van huisroof."
Laerskoolleerder voor skool gegryp
Die boere moet ook hulle verstand begin gebruik moenie jou vuurwapens in die aand in die kluis bere nie steek dit iewers weg tot die volgende oggend. Is daar geen honde wat alarm gemaak het toe hulle die diefwering gebreek het nie??
27 jaar van die useless ANC en plaas aanvalle en plaas moorde gaan maar net voort. Kan jy dink in Frankryk, VSA of die Verenigde Koninkryk 'n plaas aanval is van 'n boer…..die mense wat kos op die lande se tafels sit. Nie eers een aanval sal geduld word nie. Maar wat kan jy verwag waaneer 'n dom ANC se "food does not come from the farmers, but from Checkers, Woolworths and Pick&Pay!"
En wat van poging tot moord?????
En dit is alles die anc se skuld
Dink dar moet altyd eerste elektriese heining om die woonhuis gespan word- sodat alarms kan afgaan en huis mense kan waarsku!!